Μητροπολίτης Αγίου Φραγκίσκου Γεράσιμος

Ο Μητροπολίτης Γεράσιμος (κατά κόσμον Γεράσιμος Μιχαλέας, Καλαμάτα, 2 Αυγούστου 1945) είναι Έλληνας κληρικός της Ορθόδοξης Εκκλησίας, επίσκοπος του Οικουμενικού Πατριαρχείου και Μητροπολίτης Αγίου Φραγκίσκου της Ιεράς Αρχιεπισκοπής Αμερικής από το 2005. Το πνευματικό του ποίμνιο περιλαμβάνει 67 ελληνορθόδοξες ενορίες στην Χαβάη, την Αλάσκα, το Όρεγκον, την Ουάσιγκτον, την Καλιφόρνια, τη Νεβάδα και την Αριζόνα. Εξελέγη μητροπολίτης από την Αγία και Ιερά Σύνοδο του Οικουμενικού Πατριαρχείου στις 22 Φεβρουαρίου 2005 και διαδέχθηκε τον Μητροπολίτη Αντώνιο (Γεωργιαννάκη). Ενθρονίστηκε στον Ελληνορθόδοξο Καθεδρικό Ναό Ανάληψης του Όκλαντ της Καλιφόρνια στις 2 Απριλίου 2005 από τον Αρχιεπίσκοπο Δημήτριο. Ο Μητροπολίτης Γεράσιμος ποιμαίνει πάνω από 150.000 Ελληνορθόδοξους πιστούς στην Αλάσκα, την Αριζόνα, την Καλιφόρνια, τη Χαβάη, τη Νεβάδα, το Όρεγκον και την Ουάσιγκτον.

 Γεννήθηκε στην Καλαμάτα στις 2 Αυγούστου 1945, όπου ολοκλήρωσε την πρωτοβάθμια και δευτεροβάθμια εκπαίδευση πριν μεταναστεύσει στις Ηνωμένες Πολιτείες. Έλαβε πτυχίο BA και M.Div. πτυχία από την Ελληνορθόδοξη Θεολογική Σχολή του Τιμίου Σταυρού [1] στο Μπρούκλαϊν, Μασαχουσέτη, το 1973 και το 1976, αντίστοιχα. Απέκτησε μεταπτυχιακό στη συμβουλευτική και τη σχολική ψυχολογία από το Κολλέγιο Βοστώνης το 1986 και διδακτορικό στη συμβουλευτική και τη σχολική ψυχολογία το 1993. Ο Γεράσιμος Μιχαλέας χειροτονήθηκε διάκονος το 1979 και υπηρέτησε ως αρχιδιάκονος του Αρχιεπισκόπου Αμερικής Ιάκωβου μέχρι το 1996. Εξελέγη από το Οικουμενικό Πατριαρχείο τιτουλάριος επίσκοπος Κρατείας το 2001 και υπηρέτησε ως αρχιγραμματέας της Ελληνορθόδοξη Αρχιεπισκοπή Αμερικής μέχρι την εκλογή του στηνΙερά Μητρόπολη Αγίου Φραγκίσκου. Υπηρέτησε σε διοικητικές θέσεις για πολλά χρόνια. Στην Θεολογική Σχολή του Τιμίου Σταυρού διετέλεσε έφορος (1977–1979), κοσμήτορας φοιτητών (1980–1999), διευθυντής εισαγωγής και αρχείων (1998–2000) και τέλος διοικητικός βοηθός του προέδρου της Θεολογικής Σχολής (2000–2001), θέση που κράτησε μέχρι την εκλογή του ως Επίσκοπος Κρατείας τον Δεκέμβριο του 2001. Δίδαξε μαθήματα ψυχολογίας και τελετουργικού (λειτουργικής πρακτικής) στην Θεολογική Σχολή του Τιμίου Σταυρού και υπηρέτησε ως ανώτερος λέκτορας προσωπικότητας, και ψυχολογίας στο Northeastern University. Υπήρξε, επίσης, μέλος του προσωπικού στην εξωτερική κλινική του Ιατρικού Κέντρου του υπουργείου Υποθέσεων Βετεράνων των ΗΠΑ στη Βοστώνη. Είναι μέλος της Αμερικανικής Ψυχολογικής Εταιρείας και της Αμερικανικής Συμβουλευτικής Ένωσης. Το University Press of America δημοσίευσε τη διδακτορική του διατριβή με τίτλο Intellectual Deficiencies in a Substance Abuse Population, το 1994. Ο Μητροπολίτης Γεράσιμος διατηρεί εγκάρδιες σχέσεις με άλλους θρησκευτικούς ηγέτες ως μέλος της Ιεράς Επαρχιακής Συνόδου της Ελληνορθόδοξης Αρχιεπισκοπής Αμερικής (το κύριο διοικητικό σώμα της Ελληνορθόδοξης Εκκλησίας στις ΗΠΑ, τους Κανονικούς Επισκόπους της Δυτικής Ακτής (δηλ. Ορθόδοξους επισκόπους) και της Μικτής Επιτροπής Ορθοδόξων και Ρωμαιοκαθολικών Επισκόπων. https://web.archive.org/web/20080509163707/http://sf.goarch.org/gerasimos/gerasimos_bio.html Official biography of Metropolitan Gerasimos from the Greek Orthodox Metropolis of San Francisco GreekNews Greek-American Weekly Newspaper, article posted April 4, 2005, viewed February 22, 2008. Worldwide Faith News Αρχειοθετήθηκε 2008-07-24 στο Wayback Machine. posting of Ελληνική Ορθόδοξη Αρχιεπισκοπή Αμερικής press release. Viewed February 22, 2008. Greek Orthodox Church picks new leader for Western states, San Francisco Chronicle, February 23, 2005. Viewed February 22, 2008. Boston Theological Institute Spring 2002 newsletter, p 11. Viewed February 22, 2008. Institute of Medicine, Psychology, and Religion. Viewed February 22, 2008. Armenian Church 2007 Year in Review. Viewed February 22, 2008. Meeting of the Canonical Bishops of the West Coast. Viewed February 22. 2008. Joint Committee of Orthodox and Catholic Bishops Αρχειοθετήθηκε 2008-03-05 στο Wayback Machine. meeting. Viewed February 25, 2008. Ιστοσελίδα Ι.Μ. Αγίου Φραγκίσκου-Μητροπολίτης